"שאלות תשובות" בנוגע למערכת שליחת הודעות SMS, מערכת זו מאפשרת לכם, בדרך קלה, פשוטה וידידותית מאד, תוך 5 דקות, ללא צורך לדבר עם נציג מכירות או כל גורם אחר אצלנו, להירשם למערכת ולהתחיל לשלוח הודעות SMS!
פשוט נכנסים לאתר לדף ההרשמה, נרשמים בחינם, מקבלים קרדיט של 10 הודעות חינם! ומתחילים לשלוח... אהבתם את השירות? תוכלו להיכנס לדף המחירון שלנו ולבחור את חבילת ההודעות שהכי מתאימה לכם.
על מנת לעשות לכם את החיים פשוטים יותר, ריכזנו בדף זה תשובות לשאלות שעלו ממספר לקוחות שלנו, עדיין יש לכם שאלות לגבי השירות דיוור סמסים? מלאו את טופס הצור קשר ונשמח לענות לכם במייל חוזר.
שאלה 1: האם באמצעות המערכת ניתן לשלוח הודעות SMS לכל הטלפונים הסלולריים? גם למנויי חברות הסלולר החדשות?
תשובה 1: אכן כן, מערכת SMS4FREE מאפשרת שליחת הודעות SMS למנויי כל חברות הסלולר בארץ, הן למנויי החברות הגדולות והן לקטנות, כל לקוח סלולר בארץ יוכל לקבל הודעות SMS מהמערכת שלנו.
שאלה 2: האם ניתן לשנות את מספר השולח, כך שמי שמקבל ממני הודעת SMS באמצעות המערכת יראה מספר אחר למשל את המספר טלפון של העסק שלי או לשלוח ממספר חסוי?
תשובה 2: אכן כן, אבל רק אם קניתם אחת מחבילות ההודעות, במידה ושלחתם סמסים במסגרת ה-10 הודעות חינם לא ניתן לשנות את מספר השולח והמספר יהיה המספר באמצעותו נרשמתם לשירות, אם תרצו לשנות את מספר השולח של הודעות ה-SMS שאתם שולחים דרך המערכת תוכלו לרכוש חבילת הודעות, אפילו את החבילה הקטנה ביותר, ואז יתאפשר לכם בכל שליחה לשנות לאיזה מספר טלפון שתרצו, כך שמקבלי ההודעות יראו את המספר ששינתם אליו ויוכלו להתקשר חזרה, שירות יעיל מאד לעסקים. אפשרות נוספת ללקוח שקנה אחת מחבילות ההודעות שלנו היא לשלוח הודעה מחסוי, פשוט מסמנים מתחת לחלון של "שולח ההודעה" את השורה "שלח SMS חסוי" וההודעה תשלח ללא שום מספר, יהיה רשום חסום או חסוי.
שאלה 3: האם ניתן לשלוח לקבוצת טלפונים ולא רק למספר אחד?
תשובה 3: אכן כן, ניתן ב-2 דרכים לשלוח לקבוצת מספרים, פעם אחת ניתן פשוט לבצע הדבקה של המספרים לחלון ה"נמענים" במסך שליחת ההודעות, פשוט עושים "העתק" של המספרים אליהם תרצו לשלוח את ההודעה, מאקסל, וורד או כל מסמך אחר בו יש לכם את מספרי הטלפון, הולכים לחלון ה"נמענים" עושים "הדבק" וזהו.. פשוט רושמים בחלון "תוכן ההודעה" את ההודעה ושולחים.... אפשרות נוספת שתעזור לכם לחזור ולשלוח לאותה קבוצה היא ליצור רשימת לקוחות, ניתן ליצור מספר בלתי מוגבל של רשימות לקוחות, לדוגמא "לקוחות צפון", "לקוחות דרום", "ספקים" וכדומה, וכך מספרי הטלפון של הקבוצה נשמרים במערכת וברגע שתרצו לשלוח הודעה לקבוצה מסוימת לא צריך להעתיק את הרשימה שוב אלא פשוט לבחור את הרשימה השמורה ולשלוח לה, עושים זאת על ידי לחיצה על "צור רשימה" בדף השליחת הודעות.
שאלה 4: יש לי טלפון כשר ואני לא מצליח לקבל את הסיסמא בהודעה, מה לעשות?
תשובה 4: תוכל עדיין להירשם גם אם מספר הטלפון שלך לא מאפשר לקבל הודעות SMS, פשוט תקבל את הסיסמא לטלפון כהודעה קולית, איך עושים את זה? נכנסים לדף ההרשמה, ומסמנים למטה שהטלפון שלך כשר וכך תקבל את הסיסמא לטלפון באמצעות הודעה קולית, לאחר סיום ההרשמה תתקבל אצלך שיחת טלפון ותושמע לך הודעה קולית עם סיסמא.
שאלה 5: אין לי פייפאל ואני רוצה לשלם בכרטיס אשראי?
שאלה 6: היכן אפשר לראות את ההודעות ששלחתי?
תשובה 6: כן, כאשר נכנסים לאזור "החשבון שלי" מהתפריט העליון, יש קישור שנקרא: "ארכיון שליחות" ובו ניתן לראות את כל ההודעות ששלחתם, עם תוכן ההודעות ולמי שלחתם אותן.
שאלה 7: מה אורך ההודעה שניתן לשלוח? האם יש מגבלה כלשהי?
אין מגבלה לגבי אורך ההודעה שתוכלו לשלוח. הנמען יראה את ההודעה כהודעה ארוכה אחת.
עם זאת, יש לשים לב, שאתם תחוייבו על ההודעה שנשלחת בהתאם לאורך ההודעה. הודעה עד 70 תווים מחוייבת כהודעה אחת. מעבר לכך, כל 67 תווים מחוייבים כהודעה, כלומר עד 134 תווים תחוייבו כשתי הודעות, עד 201 תווים תחוייבו כשלוש הודעות, וכן הלאה. לתשומת לבכם, תו הינו כל ספרה או אות, סימן פיסוק, רווח, וכיו"ב.
שאלה 8: איך ניתן לקבל הודעות חוזרות?
א. תוכלו לרשום בשדה של "שולח ההודעה" את מספר הטלפון הסלולרי שלכם, ואז לקבל הודעות חוזרות אל מכשיר הסלולר שלכם.
ב. תוכלו לרכוש מספר וירטואלי לקבלת הודעות בעלות של 20 ש"ח בלבד לחודש. את ההודעות הנכנסות תראו בחשבונכם במערכת בתיבת "הודעות נכנסות".
שאלה 9: איך ניתן לשלוח שוב תוכן של הודעה שכבר שלחתי?
אם אתם רוצים לשלוח שוב הודעה דומה לזו שכבר שלחתם בעבר, לאותו נמען או לנמען אחר, תוכלו להיכנס לארכיון השליחות בחשבונכם במערכת, לבחור את ההודעה, לסמן את תוכנה ולהעתיק אותה למסך שליחת ההודעות.